./data/phi0914/phi00142/phi0914.phi00142.perseus-lat1.xml
Titus Livius (Livy)
postquam Gomphos sine certamine ventum est, praeter gaudium periculosi saltus       superati contemptus quoque hostium adeo ignorantium opportunitates suas       accessit   sacrificio rite perfecto consul et       frumento dato militibus paucos ad requiem iumentorum hominumque moratus dies,       cum audiret vagari Macedonas effusos per Thessaliam vastarique sociorum agros,       satis iam refectum militem ad Larisam ducit         inde cum tria milia ferme abesset, ad Tripolim — Scaeam vocant — super Peneum       amnem posuit castra   per idem tempus Eumenes       ad Chalcidem navibus accessit cum Attalo atque Athenaeo fratribus, Philetaero       fratre relicto Pergami ad tutelam regni  Chalcide cum Attalo et quattuor milibus       peditum, mille equitum ad consulem venit;        Chalcide relicta duo milia peditum, quibus Athenaeus praepositus  et alia eodem       auxilia Romanis ex omnibus undique Graeciae populis convenerunt, quorum pleraque       — adeo parva erant — in oblivionem adducta         Apolloniatae trecentos equites, centum pedites miserunt  Aetolorum alae unius       instar, quantum ab tota gente equitum [erat] venerat,  et Thessalorum, quorum omnis equitatus speratus erat, non plus quam trecenti erant       equites in castris  Romanis  Achaei iuventutis suae Cretico maxime armatu ad mille       quingentos dederunt